num_pages: 430
description: A szerző új regényének címe frappánsan pontos és frappánsan félrevezető. Hiszen a fogalomhoz tapadó – s valljuk meg – romantikusan színezett kis képzeteink még a regény elolvasása előtt ráhangolnak egy sajátos éltvitel hangulatára. Amit természetesen nem kapunk meg, de mégsem csalódunk. Mert bohém-e valójában A bohém hőse? Aligha. Legfeljebb a sztereotípiákban goldolkodó külső szemlélő számára az, aki ebben, a társadalmi kötöttségeknek fittyet hányó, sorsán bármikor változtatni kész autodidakta értelmiségiben akár erkölcstelen frátert is láthat, hiszen Váraljai látszólag mindent elkövet, ami drámaian ütközhet a balga nyárspolgár értékrendjével. Otthagyja várandós feleségét, megszökteti egykori szeremét, kölcsönveszi féltestvére pénzét, kocsiját, sőt nem átall fényes nappal bukfencet vetni az utcán… Kell több? És mégis… Társaságban, környezetében ugyan ő a két lábon járó botránykő, de ugyanő az, aki összes bohém bolondériájával együtt is csak az ellen lázad föl a maga módján, ami mindenmás, ép (erkölcsi) érzékű ember számára elviselhetetlen (volna), ha tud(na) a Váraljai szintjén gondolkodni, ha olyan elfogultságoktól mentesen látná a világot és környzetetét, mint ő. Ha merné, ha volna hozzá bátorsága, mint neki van. Ha nem féltené reszketve sok-sok önfeladással, rossz kompromisszumokkal megszerzett egzisztenciáját és presztízsét, ha saját szalonképes image-ának gondos építgetése közben jutna ideje körülnézni. Körülnézni, látni és megmártózni. Mint Váraljai, aki észreveszi a hetedik kerület lerobbant, bérkaszárnyás rondaságának szépségét, aki mer meghemperegni az élményekben, aki nem fél a szókimondástól, melynek művészetét mesterfokon gyakorolja. Nem is bohém, inkább különc ő. Olyan különc, akiben testet ölt mindaz az érték, mely akár korunk hősévé is avathatná. De Kolozsvári Papp László szerencsére már nem azt sugallja regényével, hogy bohém-különc hőse bárki számára is modell értékűvé válhat. Szélsőséges példája éppen ellenpólusának indikátoraként működik e könyvben, mely egyszerre magával ragadó olvasmány s létünk mai altenatívájának elgondolkodtató tükörképe.
language: Hungarian
title: A Bohém
titlecomplete: A Bohém
publisher: Szépirodalmi Könyvkiadó